Իսրայելը ռազմականացված տնտեսությամբ ագրարային-արդյունաբերական երկիր է։ Արդյունաբերությունը զարգանում է ռազմատնտեսական պոտենցիալի հզորացման ուղղությամբ, հիմնականում օտարերկրյա կապիտալի հաշվին։ 1970-ին երկրի բյուջեի 40% ֊ը հատկացվել է ռազմական ծախսերին։ Կապիտալի ներմուծումը 1948-1970-ին կազմել է 12 միլիարդ դոլլար (1967-1970-ին՝ ավելի քան 4 մլրդ)։ Ռազմական արդյունաբերության համալիրը ֆինանսավորվում է «Կուր» կոնցեռնի, «Բանկ Դիսկոնտ» և այլ ֆինանսական ընկերությունների կողմից։ Գործում են նաև օտարերկրյա մոնոպոլիստական հզոր միավորումներ («Պալիստայն էկոնոմիկ կորպորեյշն», «Ամերիկան Իսրայել կորպորեյշն» ևն)։